Λοιπόν, απλά σηκώνοντας χέρι, πόσοι από εσάς έχετε κάποιο ρομπότ σπίτι σας;
Όχι και τόσοι πολλοί.
Ωραία. Και από εσάς που σηκώσατε χέρι,
εάν δεν συμπεριλάβετε την σκούπα "Ρούμπα", πόσοι από εσάς έχετε κάποιο ρομπότ σπίτι σας;
Μερικοί.
Αυτό είναι καλό.
Αυτό είναι το πρόβλημα που προσπαθούμε να επιλύσουμε στην Ρομότιβ --
όπου εγώ και άλλοι είκοσι σπασίκλες στη Ρομότιβ είμαστε παθιασμένοι να λύσουμε.
Θέλουμε πραγματικά να δημιουργήσουμε ένα ρομπότ που να χρησιμοποιεί ο καθένας,
είτε είναι οκτώ ετών ή ογδόντα.
Και όπως αποδείχθηκε, αυτό είναι ένα πραγματικά δύσκολο πρόβλημα,
γιατί πρέπει να δημιουργηθεί ένα μικρό, φορητό ρομπότ
που δεν είναι μόνο πραγματικά οικονομικό,
αλλά θα πρέπει να είναι τέτοιο
ώστε οι άνθρωποι να θέλουν πραγματικά να το πάρουν σπίτι και να συνυπάρχει με τα παιδιά τους.
Αυτό το ρομπότ δεν μπορεί να είναι τρομακτικό ή απόκοσμο.
Πρέπει να είναι φιλικό και χαριτωμένο.
Γνωρίστε λοιπόν το Ρόμο.
Το Ρόμο είναι ένα ρομπότ που χρησιμοποιεί μια συσκευή ήδη γνωστή και αγαπητή σε εσάς --
το iPhone σας -- ως εγκέφαλό του.
Αξιοποιώντας την ισχύ του επεξεργαστή του iPhone,
μπορούμε να δημιουργήσουμε ένα ρομπότ που έχει δυνατότητες ασύρματης δικτύωσης
και δυνατότητα όρασης με 150 δολάρια,
κόστος το οποίο είναι περίπου το 1% από αυτό των αντίστοιχων ρομπότ του παρελθόντος.
Μόλις το Ρόμο ξυπνήσει, μπαίνει σε λειτουργία πλάσματος .
Για την ακρίβεια χρησιμοποιεί την βιντεοκάμερα της συσκευής για να ακολουθήσει το πρόσωπό μου.
Εάν σκύψω, θα με ακολουθήσει.
Είναι επιφυλακτικός, και γι' αυτό θα κρατήσει το βλέμμα του πάνω μου.
Εάν έρθω εδώ, θα γυρίσει για να με ακολουθήσει.
Εάν έρθω εδώ -- (Γέλια)
Είναι έξυπνο.
Και εάν το πλησιάσω πολύ κοντά,
φοβάται ακριβώς όπως και κάθε άλλο πλάσμα.
Έτσι, με πολλούς τρόπους, το Ρόμο είναι σαν κατοικίδιο που έχει το δικό του μυαλό.
Ευχαριστώ μικρούλη.
(Ήχος φτερνίσματος)
Με τις υγείες σου.
Και εάν θέλω να εξερευνήσω τον κόσμο -- Ωωω, το Ρόμο κουράστηκε --
εάν θέλω να εξερευνήσω τον κόσμο με το Ρόμο,
μπορώ να συνδεθώ μαζί του από οποιαδήποτε άλλη συσκευή iOS.
Ορίστε το iPad.
Και το Ρόμο θα στείλει ζωντανό βίντεο σε αυτή τη συσκευή.
Έτσι μπορώ να δω ό,τι βλέπει το Ρόμο,
και να έχω μια ρομποτική ματιά του κόσμου.
Αυτή είναι μια δωρεάν εφαρμογή στο App Store,
όπου εάν κάποιοι από εσάς είχατε εγκατεστημένη στα τηλέφωνά σας,
κυριολεκτικά θα μπορούσαμε να μοιραστούμε αυτή τη στιγμή τον έλεγχο του ρομπότ και να παίξουμε παιχνίδια όλοι μαζί.
Θα σας δείξω λοιπόν στα γρήγορα,
για την ακρίβεια το Ρόμο, θα στείλει ζωντανό βίντεο,
μπορείτε λοιπόν να δείτε εμένα και όλο το κοινό του TED.
Εάν καταφέρω να μπω μπροστά από το Ρόμο.
Εάν θέλω να το ελέγξω, απλά το οδηγώ.
Έτσι, μπορώ να το οδηγήσω τριγύρω,
και μπορώ να σας πάρω φωτογραφίες.
Πάντα ήθελα μια φωτογραφία από ένα ακροατήριο 1.500 ατόμων στο TED.
Θα πάρω λοιπόν μία εικόνα.
Και με τον ίδιο τρόπο που μετακινηθείτε στα περιεχόμενα του iPad,
μπορώ να προσαρμόσω τη γωνία της κάμερας στη συσκευή.
Ορίστε λοιπόν όλοι σας μέσα από τα μάτια του Ρόμο.
Και τέλος, επειδή το Ρόμο είναι μία προέκτασή μου,
μπορώ να εκφραστώ μέσα από τα συναισθήματά του.
Μπορώ λοιπόν να πάω και να κάνω το Ρόμο ενθουσιασμένο.
Αλλά το πιο σημαντικό στο Ρόμο
είναι ότι θέλαμε να δημιουργήσουμε κάτι που θα ήταν κυριολεκτικά απολύτως εύχρηστο.
Δεν χρειάζεται να διδάξετε σε κάποιον πώς να οδηγήσει το Ρόμο.
Για την ακρίβεια, ποιος θα ήθελε να οδηγήσει ένα ρομπότ;
Ωραία. Φανταστικά.
Ορίστε.
Ευχαριστώ Σκοτ.
Και ακόμα πιο συναρπαστικό, στην πραγματικότητα δεν χρειάζεται να είστε
στην ίδια γεωγραφική περιοχή με το ρομπότ για να το ελέγχετε.
Για την ακρίβεια στέλνει αμφίδρομο ήχο και εικόνα
μεταξύ οποιονδήποτε δύο έξυπνων συσκευών.
Μπορείτε λοιπόν να συνδεθείτε μέσω του φυλλομετρητή,
και είναι κάτι σαν το Skype πάνω σε ρόδες.
Μιλούσαμε λοιπόν πριν για τηλεπαρουσία
και αυτό είναι πραγματικά ένα φοβερό παράδειγμα.
Φανταστείτε ένα οκτάχρονο κοριτσάκι, για παράδειγμα, που έχει ένα iPhone
και η μητέρα της, της αγοράζει ένα ρομπότ.
Το κοριτσάκι μπορεί να πάρει το IPhone της, να το βάλει στο ρομπότ,
να στείλει ένα μήνυμα ηλεκτρονικού ταχυδρομείου στη γιαγιά της, που ζει στην άλλη άκρη της χώρας.
Η γιαγιά μπορεί να συνδεθεί σε αυτό το ρομπότ και να παίξει κρυφτό με την εγγονή της
για ένα τέταρτο κάθε βράδυ,
όπου διαφορετικά θα μπορούσε μόνο να δει την εγγονή της μία ή δύο φορές τον χρόνο.
Ευχαριστώ Σκοτ.
(Χειροκρότημα)
Αυτά είναι λοιπόν μερικά πραγματικά φοβερά πράγματα που το Ρόμο μπορεί να κάνει σήμερα.
Αλλά θέλω απλά να τελειώσω μιλώντας για κάτι πάνω στο οποίο δουλεύουμε μελλοντικά.
Για την ακρίβεια, αυτό είναι κάτι που ένας από τους μηχανικούς μας, ο Ντομ, έφτιαξε σε ένα σαββατοκύριακο.
Βασίζεται πάνω σε ένα ανοικτό πλαίσιο που η Google το ονομάζει "Μπλόκλι".
Αυτό σας επιτρέπει να μετακινείτε αυτά τα μπλοκ σημασιολογικού κώδικα
και να δημιουργήσετε οποιαδήποτε συμπεριφορά θέλετε για αυτό το ρομπότ.
Δεν χρειάζεται να γνωρίζετε προγραμματισμό για να δημιουργήσετε μια συμπεριφορά για το Ρόμο.
Και μπορείτε στην ουσία να προσομοιώσετε αυτή τη συμπεριφορά στον φυλλομετρητή,
όπου βλέπετε αριστερά τι κάνει το Ρόμο.
Και εάν βρείτε κάτι που σας αρέσει,
μπορείτε να το κατεβάσετε στο ρομπότ σας και να το εκτελέσετε πραγματικά,
να το εκτελέσει στην πραγματικότητα.
Και εάν έχετε κάτι για το οποίο είστε υπερήφανοι,
μπορείτε να το μοιραστείτε με οποιονδήποτε άλλον έχει ένα τέτοιο ρομπότ στον κόσμο.
Έτσι, όλα αυτά τα ασύρματα ρομπότ στην πραγματικότητα μαθαίνουν το ένα από το άλλο.
Ο λόγος για τον οποίο είμαστε τόσο προσηλωμένοι στο να δημιουργήσουμε ρομπότ που ο καθένας μπορεί να εκπαιδεύσει
είναι ότι πιστεύουμε πως οι πιο συναρπαστικές περιπτώσεις χρήσης στα προσωπικά ρομπότ είναι οι προσωπικές.
Αλλάζουν από άνθρωπο σε άνθρωπο.
Έτσι πιστεύουμε πως εάν πρόκειται να έχετε ένα ρομπότ στο σπίτι σας,
αυτό το ρομπότ οφείλει να είναι μια εκδήλωση της δική σας φαντασίας.
Μακάρι να μπορούσα να σας πω με τι μοιάζει το μέλλον των προσωπικών ρομπότ.
Για να είμαι ειλικρινής, δεν έχω ιδέα.
Αλλά αυτό που ξέρουμε είναι πως δεν είναι 10 χρόνια ή 10 δις δολάρια
ή ένα μεγάλο ανθρωποειδές ρομπότ, μακριά.
Το μέλλον των προσωπικών ρομπότ συμβαίνει σήμερα,
και πρόκειται να εξαρτηθεί από μικρά, ευκίνητα ρομπότ όπως το Ρόμο
και τη δημιουργικότητα ανθρώπων σαν κι εσάς.
Ανυπομονούμε να σας δώσουμε όλα αυτά τα ρομπότ,
και ανυπομονούμε να δούμε τι μπορείτε να φτιάξετε.
Σας ευχαριστώ.
(Χειροκρότημα)